ŠILALĖS RAJONO SAVIVALDYBĖS

TARYBA

SPRENDIMAS

DĖL ŠILALĖS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ TVARKYMĄ NUOSTATŲ PATVIRTINIMO

2025 m. sausio 30 d. Nr. T1-21

Šilalė

Vadovaudamasi Lietuvos Respublikos atliekų tvarkymo įstatymo 25, 302 straipsniais, Lietuvos Respublikos rinkliavų įstatymo 11 straipsnio 1 dalies 8 punktu, Lietuvos Respublikos vietos savivaldos įstatymo 6 straipsnio 31 punktu, 15 straipsnio 4 dalimi, įgyvendindama Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisykles, patvirtintas Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklių patvirtinimo“, atsižvelgdama į UAB Tauragės regiono atliekų tvarkymo centro 2024 m. lapkričio 26 d. raštą Nr. IS-337 „Dėl UAB Tauragės regiono atliekų tvarkymo centro nereguliuojamos veiklos paslaugų kainų, Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą metodikos ir nuostatų patvirtinimo“, Šilalės rajono savivaldybės taryba n u s p r e n d ž i a:

1. Patvirtinti Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatus (pridedama).

2. Pripažinti netekusiu galios Šilalės rajono savivaldybės tarybos 2017 m. gegužės 25 d. sprendimo Nr. T1-153 „Dėl Šilalės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos ir Šilalės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ 3 punktą.

3. Nustatyti, kad šis sprendimas įsigalioja nuo 2025 m. vasario 1 d.

4. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.

Savivaldybės meras	Tadas Bartkus

PATVIRTINTA

Šilalės rajono savivaldybės tarybos

2025 m. sausio 30 d. sprendimu

Nr. T1-21

ŠILALĖS RAJONO SAVIVALDYBĖS Vietinės rinkliavos už Komunalinių atliekų IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ tvarkymą nuostatai

I SKYRIUS

Bendrosios nuostatos

1.	Vietinė rinkliava už komunalinių atliekų ir komunalinėms atliekoms nepriskiriamų buityje susidarančių atliekų tvarkymą (toliau – Vietinė rinkliava) tai Šilalės rajono savivaldybės rajono savivaldybės tarybos sprendimu nustatyta privaloma įmoka, galiojanti Šilalės rajono savivaldybės (toliau – Savivaldybė) teritorijoje.

2.	Šilalė rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatai (toliau – Nuostatai) reglamentuoja Vietinės rinkliavos mokėtojų registro sudarymą, Vietinės rinkliavos apskaičiavimą, Vietinės rinkliavos surinkimą iš atliekų turėtojų, išieškojimą, apskaitą ir administravimą, taip pat iš Vietinės rinkliavos gautų savivaldybės biudžeto pajamų panaudojimą.

3.	Šie nuostatai parengti vadovaujantis Lietuvos Respublikos vietos savivaldos įstatymu, Lietuvos Respublikos rinkliavų įstatymu, Lietuvos Respublikos atliekų tvarkymo įstatymu, Lietuvos Respublikos Vyriausybės 2013 m. liepos 24 d. nutarimu Nr. 711 (Lietuvos Respublikos Vyriausybės 2024 m. rugsėjo 25 d. nutarimo Nr. 805 redakcija) „Dėl Vietinės rinkliavos ar kitos įmokos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo taisyklių patvirtinimo“, Lietuvos Respublikos aplinkos ministro 2012 m. lapkričio 20 d. įsakymu Nr. D1-950 „Dėl Komunalinių atliekų turėtojų registravimo tvarkos aprašo patvirtinimo“, Šilalės rajono savivaldybės komunalinių atliekų tvarkymo taisyklėmis (aktuali redakcija), Koncesijos sutartimi dėl Šilalės rajono savivaldybės komunalinių atliekų tvarkymo sistemos operatoriaus funkcijų vykdymo, sudaryta tarp Šilalės rajono savivaldybės administracijos ir UAB Tauragės regiono atliekų tvarkymo centras.

4.	Nuostatai galioja visoje Savivaldybės teritorijoje.

II SKYRIUS

pagrindinės sąvokos

5.	Nuostatuose naudojamos šios sąvokos:

5.1.	Individualūs konteineriai – juridiniam ar fiziniam asmeniui (komunalinių atliekų turėtojui) individualiai priskirti ir naudojami komunalinių atliekų konteineriai, į kuriuos komunalines atliekas šalina tik konkretus komunalinių atliekų turėtojas;

5.2. Kolektyviniai konteineriai – juridinių ir fizinių asmenų (Vietinės rinkliavos mokėtojų) bendrai naudojami komunalinių atliekų surinkimo konteineriai;

5.3. Komunalinės atliekos – buitinės (buityje susidarančios) ir kitokios atliekos, kurios savo pobūdžiu ar sudėtimi yra panašios į buitines atliekas;

5.4. Komunalinėms atliekoms nepriskiriamos buityje susidarančios atliekos – fizinių asmenų kasdienėje buities veikloje (išskyrus jų vykdomą ūkinę komercinę veiklą, verslą ir profesinę veiklą) susidarančios ir savivaldybių organizuojamose komunalinių atliekų tvarkymo sistemose tvarkomos atliekos, neįskaitant buityje susidarančių atliekų, kurios pagal Lietuvos Respublikos atliekų tvarkymo įstatymą priskiriamos komunalinėms atliekoms, ir atliekų, už kurių tvarkymą pagal gamintojo ir importuotojo atsakomybės principą atsakingi gamintojai ir (ar) importuotojai;

5.5. Komunalinių atliekų turėtojas – fizinis arba juridinis asmuo, kuris turi komunalinių atliekų;

5.6.	Komunalinių atliekų tvarkymo paslauga – viešoji paslauga, apimanti komunalinių atliekų surinkimą, vežimą, naudojimą, šalinimą, šių veiklų organizavimą, stebėseną, šalinimo vietų vėlesnę priežiūrą;

5.7. Komunalinių atliekų tvarkymo sistemos administratorius (toliau – Administratorius) – Tauragės RATC (UAB Tauragės regiono atlieku tvarkymo centras), kuris Koncesijos sutarties pagrindu, teisės aktų nustatyta tvarka Šilalės rajono savivaldybės pavedimu atlieka atliekų tvarkymo sistemos organizavimo, atliekų tvarkymo ir vietinės rinkliavos administravimo funkcijas Šilalės rajono savivaldybės teritorijoje;

5.8. Nekilnojamojo turto objektai – pastatai su priklausiniais ir (ar) priskirtais naudoti žemės sklypais ar be jų, kitos patalpos, nepaisant registracijos nekilnojamojo turto registre;

5.9.	Netinkami naudoti nekilnojamojo turto objektai – vadovaujantis šiuose Nuostatuose nustatyta tvarka pripažinti netinkamais naudoti nekilnojamojo turto objektai;

5.10.	Nekilnojamojo turto plotas – Nekilnojamojo turto registre kaip bendrasis įregistruotas nekilnojamojo turto vieneto plotas;

5.11. Vietinės rinkliavos mokėtojai – komunalinių atliekų turėtojai, privalantys mokėti vietinę rinkliavą.

III SKYRIUS

Vietinės rinkliavos MOKĖTOJAI ir jų REGISTRAVIMAS

6.	Vietinė rinkliava nustatoma visiems Savivaldybės komunalinių atliekų turėtojams.

7.	Vietinės rinkliavos mokėtojų registravimą organizuoja ir tvarko Administratorius, vadovaudamasis šiais Nuostatais.

8.	Administratorius privalo sukurti ir administruoti Savivaldybės Komunalinių atliekų turėtojų registro (toliau – Registras) duomenų bazę.

9.	Administratoriaus Registro duomenų bazėje registruojami ir tvarkomi šie duomenys apie Vietinės rinkliavos mokėtojus:

9.1.	asmens, kuriam Savivaldybės teritorijoje nuosavybės teise priklauso nekilnojamojo turto objektai ar kuris kitu pagrindu teisėtai valdo ar naudoja šiuos objektus, vardas, pavardė arba juridinio asmens pavadinimas;

9.2.	vietinės rinkliavos mokėtojo identifikavimo kodas;

9.3.	nekilnojamojo turto unikalus numeris, adresas, aprašymas, pagrindinė naudojimo paskirtis;

9.4.	nekilnojamojo turto objektų, kurių aptarnavimui naudojami individualūs konteineriai, adresas, plotas, naudojamų konteinerių talpa ir ištuštinimo dažnis;

9.5.	gyvenamosios paskirties objektų, kurių aptarnavimui naudojami kolektyviniai konteineriai, adresas, plotas, gyventojų skaičius ir naudojamų konteinerių talpa;

9.6.	ne gyvenamosios paskirties objektų (naudojamų tiek juridinių asmenų, tiek gyventojų), kurių aptarnavimui naudojami kolektyviniai konteineriai, adresas, plotas, naudojamų konteinerių talpa ir ištuštinimo dažnis;

9.7.	kiti duomenys, kurie būtini Vietinei rinkliavai administruoti.

10.	Į Registro duomenų bazę taip pat įtraukiami Netinkami naudoti nekilnojamojo turto objektai. Jeigu gaunama VĮ Registrų centro pažyma apie tokio nekilnojamojo turto išregistravimą, objektas išbraukiamas iš Registro duomenų bazės.

11.	Administratoriui gavus informaciją apie nekilnojamojo turto savininko mirtį, nuo įvykusio fakto šiam nekilnojamojo turto objektui stabdomas Vietinės rinkliavos įmokų skaičiavimas. Atsiradus naujam savininkui (naudotojui) nekilnojamojo turto objektas įtraukiamas į Vietinės rinkliavos mokėtojų sąrašą. Naujam nekilnojamojo turto savininkui (naudotojui) perkeliama ir likusi nesumokėta buvusio (mirusio) savininko skola.

12.	Registrui būtini duomenys renkami, tvarkomi, saugojami ir naudojami laikantis Lietuvos Respublikos asmens duomenų teisinės apsaugos įstatymo reikalavimų.

IV SKYRIUS

INFORMACIJOS, BŪTINOS REGISTRUI SUDARYTI IR VALDYTI, TEIKIMAS, ATNAUJINIMAS IR TIKSLINIMAS

13.	Vietinės rinkliavos mokėtojų registravimo tikslais Administratorius nustatyta tvarka naudojasi VĮ Registrų centro Savivaldybės ir kitų subjektų turimais duomenimis, reikalingos Registrui ir Vietinei rinkliavai administruoti.

14.	Administratoriaus prašymu papildomus duomenis turi pateikti visi Vietinės rinkliavos mokėtojai, jeigu šie duomenys būtini Registro duomenų bazės sudarymui ir jo valdymui.

15.	Registro duomenys atnaujinami pagal sausio 1 d. duomenų būklę, paaiškėjus naujoms faktinėms aplinkybėms arba Vietinės rinkliavos mokėtojui pateikus informaciją Administratoriui.

16.	Sutuoktiniai, nekilnojamąjį turtą valdantys bendrosios nuosavybės teise, laikomi vienu Vietinės rinkliavos mokėtoju.

17.	Jeigu nekilnojamojo turto objekto arba jo dalies faktiškai naudojama paskirtis skiriasi nuo nekilnojamojo turto registro išraše nurodytos paskirties, nekilnojamojo turto objekto savininkas ar jo įgaliotas asmuo turi tiesę kreiptis į Administratorių ir pateikti nekilnojamojo turto ploto ar jo dalies paskirties tikslinimo deklaraciją, kurios forma pateikiama šių Nuostatų 5 priede.

18.	Jeigu gyvenamosios paskirties nekilnojamojo turto objekte faktinis gyventojų skaičius yra mažesnis nuo apmokestintų kintama Vietinės rinkliavos dedamąja gyventojų skaičiaus, šio objekto savininkas ar jo įgaliotas asmuo turi teisę pateikti asmenų skaičiaus bute ar individualiame gyvenamajame name deklaraciją (deklaracijos forma pateikiama šių Nuostatų 6 priede), kuri suteikia teisę nemokėti kintamos Vietinės rinkliavos dedamosios už negyvenančius nekilnojamojo turto objekte fizinius asmenis.

19.	Sprendimus dėl nekilnojamojo turto objektų kategorijos ir gyventojų skaičiaus keitimo, šių Nuostatų 17 ir 18 punktuose nurodytais atvejais, vadovaujantis Administratoriaus nustatyta tvarka, priima Administratorius arba jo įgalioti asmenys.

V SKYRIUS

Vietinės rinkliavos dydžio NUSTATYMAS

20.	Už Vietinės rinkliavos dydžių apskaičiavimą atsakingas Administratorius. Apskaičiuodamas Vietinę rinkliavą Administratorius naudojasi Registro duomenų baze ir kita reikalinga informacija. Pagrindinė informacija, susijusi su Vietinės rinkliavos dydžių nustatymu ir taikymu, yra viešai prieinama.

21.	Vietinę rinkliavą ir rinkliavos dydžius komunalinių atliekų turėtojams nustato Savivaldybės taryba. Vienos tonos komunalinių atliekų sutvarkymo Savivaldybės teritorijoje kaina tvirtinama atskiru Savivaldybės tarybos sprendimu.

22.	Vietinės rinkliavos dydžiai susideda iš dviejų dedamųjų – pastoviosios ir kintamosios:

22.1.	pastovioji Vietinės rinkliavos dedamoji nustatoma visiems savivaldybės nekilnojamojo turto objektų savininkams arba nekilnojamojo turto objektų savininkų atstovams, arba nekilnojamojo turto naudotojams, arba kitiems asmenims, kaip nustatyta Lietuvos Respublikos atliekų tvarkymo įstatyme. Pastoviosios Vietinės rinkliavos dedamosios nemoka negyvenamų statinių, registruotų Nekilnojamojo turto registre, savininkai ar jų įgalioti asmenys, kurių statinyje yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Lietuvos Respublikos statybos įstatymo nuostatomis arba nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurie negali naudotis nekilnojamojo turto objektu dėl įstatymų arba teismo sprendimu apribotos nuosavybės teisės į šį nekilnojamojo turto objektą.

22.2.	kintamoji Vietinės rinkliavos dedamoji nustatoma savivaldybės nekilnojamojo turto objektų savininkams arba nekilnojamojo turto objektų savininkų atstovams, arba nekilnojamojo turto naudotojams, arba kitiems asmenims, kaip nustatyta Lietuvos Respublikos atliekų tvarkymo įstatyme. Kintamosios Vietinės rinkliavos dedamosios nemoka nekilnojamojo turto objektų savininkai arba jų įgalioti asmenys, deklaravę, kad tam tikrą laikotarpį per einamuosius metus (ne trumpesnį kaip metų ketvirtis ir ne ilgesnį kaip metai) nebus naudojamasi nekilnojamojo turto objektu ir iš šio objekto komunalinės atliekos nebus surenkamos.

23.	Vietinės rinkliavos dydis nustatomas vietinės rinkliavos nuostatuose.

24.	Vietinės rinkliavos dydis už kalendorinius metus nustatomas eurais be centų, kai vietinės rinkliavos dydis yra lygus arba didesnis kaip 10 eurų. Kai vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu.

25.	Metinis Vietinės rinkliavos dydis nustatomas šių Nuostatų 1 priede nurodytą dydį (konkrečiai nekilnojamojo turto objektų kategorijai) padauginus iš nekilnojamojo turto apmokestinamo bendrojo ploto arba iš nekilnojamojo turto objektų skaičiaus (individualių (bendrijų) garažų, sandėliavimo, sodų ir žemės ūkio paskirties objektams, netinkamiems naudoti objektams) arba iš nekilnojamame turte gyvenančių gyventojų skaičiaus (gyvenamosios paskirties objektams Vietinės rinkliavos kintamoji dedamoji):

25.1.	kai naudojamasi individualiais konteineriais, metinis Vietinės rinkliavos kintamos dalies dydis nustatomas šių Nuostatų 1 priede nurodytą konteinerio ištuštinimo kainą padauginus iš naudojamų konteinerių skaičiaus ir numatomo jų ištuštinimo dažnio. Atitinkamo dydžio / tūrio konteinerių ištuštinimo dažnis nustatomas atsižvelgiant į mišrių komunalinių atliekų susikaupimo normas bei nekilnojamojo turto objekte gyvenančių gyventojų skaičių, nekilnojamojo turto objekto plotą arba nekilnojamojo turto objektų skaičių.

25.2.	minimalus individualių konteinerių ištuštinimo dažnis negali būti mažesnis nei 70 proc. numatyto bazinio konteinerių ištuštinimo dažnio. Bazinis konteinerių ištuštinimo dažnis nustatomas atsižvelgiant į mišrių komunalinių atliekų susikaupimo normas ir naudojamų individualių konteinerių dydį / tūrį, bet ne didesnis, negu nustatyta patvirtintose Šilalės rajono savivaldybės atliekų tvarkymo taisyklėse.

26.	Maksimalus apmokestinamas gyvenamosios paskirties objekto plotas yra 100 kv. m bendro ploto, o gyvenamąją vietą deklaravusiam vienam fiziniam asmeniui – 50 kv. m ir 70 kv. m gyvenamąją vietą deklaravusiems dviem fiziniams asmenims. Nepateikus tikslaus gyvenamosios paskirties objekto ploto Vietinės rinkliavos dydis nustatomas pagal maksimaliai apmokestinamą plotą (100 kv. m).

27.	Perskaičiavus būtinąsias su komunalinių atliekų ir komunalinėms atliekoms nepriskiriamų buityje susidarančių atliekų tvarkymu susijusias sąnaudas ir apmokestinimo parametrų dydžius, Savivaldybės taryba Administratoriaus siūlymu arba savo iniciatyva gali keisti Vietinės rinkliavos dydžius, jeigu būtinosios sąnaudos skiriasi daugiau nei 5 proc. Būtinųjų komunalinių atliekų tvarkymo sąnaudų ir apmokestinimo parametrų dydžių perskaičiavimo principai pateikiami Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą dydžio nustatymo metodikos 58 ir 59 punktuose.

28.	Vietinės rinkliavos dydžiai turi būti perskaičiuojami kartą per metus, jeigu ATĮ 302 straipsnio 7 dalyje nustatyta tvarka pakoreguota regioninė kaina.

29.	Vietinės rinkliavos dydžiai gali būti perskaičiuojamas kartą per metus, praėjus ne mažiau kaip 12 mėnesių nuo dabar galiojančio Vietinės įmokos dydžio įsigaliojimo pradžios, jei metinis vartotojų kainų indeksas yra lygus 110 ar didesnis ir jei prognozuojant sąnaudas neįvertintas galimas metinis vartojimo prekių ir paslaugų kainų pokytis.

30.	Sprendimą dėl perskaičiuotų Vietinės rinkliavos dydžių taikymo pradžios ir trukmės priima Savivaldybės taryba.

31.	Savivaldybės taryba, patvirtindama naujus Vietinės rinkliavos dydžius, turi įvertinti, ar jų mokama suma už paslaugas neviršys 1 proc. vidutinių mėnesio statistinių Šilalės rajono savivaldybės namų ūkio pajamų. Jeigu apskaičiuotas naujas Vietinės rinkliavos dydis viršija 1 proc. vidutinių mėnesio statistinių Šilalės rajono savivaldybės namų ūkio pajamų, Savivaldybė iš naujo turi įvertinti komunalinių atliekų tvarkymo lėšų administravimo sąnaudas ir perskaičiuoti Vietinės rinkliavos dydį, kad jis neviršytų 1 proc. vidutinių mėnesio statistinių Šilalės rajono savivaldybės namų ūkio pajamų.

32.	Vietinės rinkliavos dydžiai nustatyti šių Nuostatų 1 priede.

VI SKYRIUS

Vietinės rinkliavos mokėjimo tvarka IR IŠIEŠKOJIMAS

33.	Vietinę rinkliavą privalo mokėti visi fiziniai asmenys, gyvenantys arba kitu pagrindu teisėtai valdantys nekilnojamojo turto objektus Savivaldybės teritorijoje, ir visi juridiniai ir fiziniai asmenys, vykdantys ūkinę ir kitokią veiklą Savivaldybės teritorijoje.

34.	Vietinės rinkliavos surinkimą organizuoja ir vykdo Administratorius.

35.	Kiekvienais metais pagal sausio 1 d. Registro duomenis Administratorius parengia mokėjimo pranešimą apie apskaičiuotas mokėtinas Vietinės rinkliavos įmokas už kalendorinius metus (toliau – Mokėjimo pranešimas) ir pagal Registro duomenų bazėje turimą adresą arba kitą žinomą adresą iki kovo 1 dienos pateikia kiekvienam Vietinės rinkliavos mokėtojui.

36.	Vietinė rinkliava mokama kas ketvirtį į Mokėjimo pranešime nurodytą Vietinės rinkliavos surenkamąją sąskaitą iki einamojo ketvirčio paskutinio mėnesio 15 d.

37.	Jeigu Vietinės rinkliavos mokėtojas pageidauja, Vietinę rinkliavą gali sumokėti už visus metus iš karto.

38.	Jeigu Vietinės rinkliavos mokėjimo pradžia naujai Savivaldybėje atsiradusiam Vietinės rinkliavos mokėtojui nesutampa su kalendorinių metų pradžia, Mokėjimo pranešimai formuojami ir siunčiami pagal apskaičiuotas Vietinės rinkliavos įmokas perskaičiuotam laikotarpiui iki metų pabaigos. Vietinės rinkliavos įmokų dydis proporcingai padalijamas mėnesiais ir ketvirčiais.

39.	Mokėjimo pranešimai pagal Registro duomenis Vietinės rinkliavos mokėtojui pateikiami iki to mėnesio, nuo kurio pradedama mokėti Vietinė rinkliava, paskutinės dienos.

40.	Vietinės rinkliava perskaičiuojama pasikeitus Vietinės rinkliavos dydžiui, nekilnojamojo turto savininkui (naudotojui) ir / arba atsiradus naujam Vietinės rinkliavos mokėtojui.

41.	Vietinė rinkliava gali būti mokama pavedimu arba pasinaudojant elektroninės bankininkystės paslaugomis bei grynaisiais pinigais kredito, pašto įstaigose ir kitose Mokėjimo pranešime nurodytose vietose.

42.	Už Vietinės rinkliavos įmokos priėmimo paslaugą moka Vietinės rinkliavos mokėtojas pagal įstaigos, kurioje ši paslauga teikiama, nustatytus tarifus.

43.	Pasibaigus kalendoriniams metams, Administratorius per 15 kalendorinių dienų identifikuoja skolininkus, suformuoja raginimus ir pateikia juos Vietinės rinkliavos už praėjusius metus nesumokėjusiems mokėtojams.

44.	Gavęs raginimą sumokėti Vietinę rinkliavą arba jos dalį, Vietinės rinkliavos mokėtojas privalo nurodyto dydžio sumą sumokėti per 30 kalendorinių dienų nuo priminimo išsiuntimo dienos.

45.	Vietinės rinkliavos nesumokėjus per šių Nuostatų 44 punkte nurodytą terminą ji išieškoma Lietuvos Respublikos įstatymų nustatyta tvarka.

46.	Įsiteisinus teismo nutarčiai iškelti bankroto bylą, Vietinė rinkliava už juridiniam asmeniui priklausantį nekilnojamąjį turtą yra neskaičiuojama, jei bankroto administratorius praneša, kad juridinis asmuo nevykdys jokios veiklos.

47.	Administratorius gali kreiptis į Savivaldybę dėl skolų pripažinimo beviltiškomis.

48.	Vietinės rinkliavos mokėtojo mokestinės nepriemokos, pripažintos beviltiškomis, pasibaigia ir nurašomos iš apskaitos dokumentų, kai Savivaldybės taryba priima sprendimą jas pripažinti beviltiškomis.

VII SKYRIUS

VIETINĖS RINKLIAVOS DYDŽIO PATIKSLINIMO ir sumažinimo REGLAMENTAVIMAS

49.	Nuo kintamosios Vietinės rinkliavos dedamosios mokėjimo atleidžiami nekilnojamojo turto objektų savininkai arba jų įgalioti asmenys, deklaravę, kad ne mažiau kaip 3 mėnesius nekilnojamo turto objekte nebus gyvenama arba jame nebus vykdoma ūkinė veikla ir iš šio objekto komunalinės atliekos nebus surenkamos.

50.	Asmenys, siekiantys, kad jiems Savivaldybės teritorijoje nuosavybės teise priklausantys nekilnojamojo turto objektai šių Nuostatų 49 punkte nurodytomis aplinkybėmis būtų tam tikram laikui atleisti nuo kintamos Vietinės rinkliavos dedamosios mokėjimo, Administratoriui turi pateikti:

50.1. prašymą atleisti nuo kintamos Vietinės rinkliavos dedamosios, kurio forma pateikiama šių Nuostatų 2 priede;

50.2. prašymo formoje prašomą papildomą informaciją apie nekilnojamojo turto naudojimą (elektros energijos tiekėjo pažyma, seniūnijos pažyma).

51.	Nuo Vietinės rinkliavos kintamos dedamosios mokėjimo atleidžiami nekilnojamojo turto objektų savininkai arba jų įgalioti asmenys deklaravę, kad nekilnojamo turto objekte negyvenama arba jame nevykdoma ūkinė veikla visus praėjusius ar einamuosius kalendorinius metus.

52.	Asmenys, siekiantys, kad jiems Savivaldybės teritorijoje nuosavybės teise priklausantys nekilnojamojo turto objektai šių Nuostatų 51 punkte nurodytomis aplinkybėmis būtų atleisti nuo Vietinės rinkliavos kintamos dedamosios, Administratoriui turi pateikti:

52.1. prašymą, kurio forma pateikiama šių Nuostatų 3 priede;

52.2. prašymo formoje prašomą papildomą informaciją apie nekilnojamojo turto naudojimą (elektros energijos tiekėjo pažyma, seniūnijos pažyma).

53.	Nekilnojamojo turto objektas, kuris yra netinkamas naudoti ir visiškai nenaudojamas, nekilnojamojo turto savininko argumentuotu prašymu gali būti įtrauktas į netinkamų naudoti nekilnojamojo turto objektų kategoriją ir jam nustatomas Vietinės rinkliavos dydis, nurodytas šių Nuostatų 1 priede. Į netinkamų naudoti nekilnojamojo turto objektų kategoriją įtraukiami netinkami naudoti / gyventi ar fiziškai sunaikinti nekilnojamojo turto objektai Savivaldybės teritorijoje.

54.	Asmenys, siekiantys, kad jiems Savivaldybės teritorijoje nuosavybės teise priklausantys nenaudojami nekilnojamojo turto objektai, minimi šių Nuostatų 53 punkte, būtų įtraukiami į netinkamų naudoti nekilnojamojo turto objektų kategoriją, Administratoriui turi pateikti:

54.1. prašymą, kurio forma pateikiama šių Nuostatų 4 priede;

54.2. Priešgaisrinės apsaugos ir gelbėjimo departamento prie Vidaus reikalų ministerijos Tauragės apskrities priešgaisrinės gelbėjimo tarnybos pažymą, jeigu namas yra sudegęs, arba statinio (-ių) techninės priežiūros patikrinimo aktą, jeigu NT objektas yra netinkamas naudoti / gyventi ar fiziškai sunaikintas.

55.	Jei Vietinės rinkliavos mokėtojas iki einamųjų kalendorinių metų pabaigos nesumoka šių Nuostatų VII skyriuje nurodytais atvejais patikslinto Vietinės rinkliavos dydžio, Vietinės rinkliavos dydis perskaičiuojamas vadovaujantis šių Nuostatų 1 priedu ir Vietinės rinkliavos mokėtojui pateikiamas raginimas sumokėti Vietinę rinkliavą.

56.	Sprendimus dėl šių Nuostatų VII skyriuje nurodytų nuostatų taikymo vadovaujantis Administratoriaus patvirtinta tvarka priima Administratorius.

VIII SKYRIUS

VIETINĖS RINKLIAVOS ADMINISTRAVIMAS IR rinkimo kontrolė

57.	Administratorius atlieka Vietinės rinkliavos įmokų sumokėjimo, permokų grąžinimo ir skolų išieškojimo apskaitą ir administravimą.

58.	Administratorius įskaito kaip įmoką už būsimą atsiskaitymo laikotarpį arba pagal mokėtojo rašytinį prašymą grąžina jau sumokėtą Vietinę rinkliavą šiais atvejais:

58.1.	kai Vietinės rinkliavos mokėtojas sumoka didesnio dydžio nei Mokėjimo pranešime nuodytą arba neteisingai apskaičiuotą Vietinės rinkliavos sumą;

58.2.	kai Vietinės rinkliavos mokėtojui šių Nuostatų nustatyta tvarka nustatomas mažesnis Vietinės rinkliavos dydis.

59. Grąžintina per praeitą mokestinį laikotarpį sumokėtos Vietinės rinkliavos dalis, neviršijanti 30 procentų tam mokestiniam laikotarpiui taikomo patvirtinto kintamosios Vietinės rinkliavos dalies dydžio, apskaičiuojama iš ateinančio mokestinio laikotarpio priskaičiuotos Vietinės rinkliavos sumos atėmus grąžintiną Vietinės rinkliavos dalį, kai mišrių komunalinių atliekų tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:

59.1. mišrių komunalinių atliekų tvarkymo paslauga buvo teikiama nesilaikant mišrių komunalinių atliekų išvežimo grafiko, išskyrus atvejus, kai ne vėliau kaip kitą dieną buvo įvykdytas mišrių komunalinių atliekų išvežimas;

59.2. Vietinės rinkliavos mokėtojui neužtikrinama galimybė naudotis mišrių komunalinių atliekų konteineriu per 15 darbo dienų nuo atitinkamo jo prašymo pateikimo Administratoriui dienos.

60. Šių Nuostatų 59.1 papunktyje numatytu atveju konkreti grąžinamos Vietinės rinkliavos suma, neviršijanti 59 punkte įtvirtinto dydžio, apskaičiuojama atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų per atitinkamą mokestinį laikotarpį skaičių. 59.1 papunktyje apibrėžtas pažeidimas mažina to Vietine rinkliava apmokestinamo nekilnojamojo turto objekto, kuriam priskirtas, (-i, -a) mišrių komunalinių atliekų konteineris (-iai) (konteinerių aikštelė), ir kurio (-ių, -ios) atžvilgiu nustatytas 59.1 papunktyje nurodytas pažeidimas, metinės Vietinės rinkliavos kintamąją dalį šių Nuostatų 1 priede patvirtintomis turimo konteinerio ištuštinimo kainomis, tačiau bendra tokiam apmokestinamo nekilnojamojo turto objekto priskaičiuota mažintina (grąžintina) Vietinės rinkliavos suma negali viršyti 59 punkte įtvirtinto dydžio.

61. Šių Nuostatų 59.2 papunktyje numatytu atveju konkreti grąžinamos Vietinės rinkliavos suma apskaičiuojama mėnesiniais dydžiais, atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinio laikotarpio trukmę mėnesiais. Vėlavimas per 59.2 papunktyje numatytą terminą užtikrinti galimybę Vietinės rinkliavos mokėtojui naudotis mišrių komunalinių atliekų konteineriu mažina kintamąją rinkliavos dalį už tiek mėnesių, kiek nebuvo užtikrinta galimybė rinkliavos mokėtojui naudotis mišrių komunalinių atliekų konteineriu.

62. Administratorius, gavęs Vietinės rinkliavos mokėtojo, kuris yra laiku sumokėjęs Vietinę rinkliavą, bet visais atvejais ne mažiau kaip pastoviąją Vietinės rinkliavos dalį, pranešimą apie mišrių komunalinių atliekų vežėjo mišrių komunalinių atliekų surinkimo ir išvežimo paslaugų teikimo sąlygų, numatytų 59.1 ir (ar) 59.2 papunkčiuose, galimą pažeidimą, atlieka minėtų paslaugų teikimo sąlygų vertinimą, o nustatęs jų pažeidimą, apskaičiuoja mažinamą Vietinės rinkliavos dydį, vadovaudamasis šiame skyriuje nustatytomis taisyklėmis ir nurodo jį einamojo mokestinio laikotarpio mokėjimo pranešime, siunčiamame Vietinės rinkliavos mokėtojui šiuose Nuostatuose nustatyta tvarka ir terminais.

63. Tais atvejais, kai Vietinės rinkliavos mokėtojas, turintis teisę į Vietinės rinkliavos už praeitus metus perskaičiavimą dėl mišrių komunalinių atliekų surinkimo ir išvežimo paslaugų teikimo sąlygų, numatytų 59.1 ir (ar) 59.2 papunkčiuose, pažeidimų, įvykdytų tais pačiais metais, einamųjų metų sausio 1 dieną neturi Vietinės rinkliavos mokėtojo statuso ar netenka prievolės mokėti Vietinę rinkliavą už tą patį apmokestinamą nekilnojamojo turto objektą per einamuosius metus, grąžintina Vietinės rinkliavos dalis grąžinama šiuose Nuostatuose nustatyta tvarka ne vėliau kaip per 10 darbo dienų tokiam Vietinės rinkliavos mokėtojui pateikus prašymą Administratoriui.

64. Tais atvejais, kai Vietinės rinkliavos mokėtojas sumokėjo didesnio dydžio Vietinę rinkliavą, nei nurodyta mokėjimo pranešime, arba susidarė Vietinės rinkliavos permoka dėl rinkliavos perskaičiavimo, Vietinė rinkliava buvo neteisingai apskaičiuota, buvo sumažinta Vietinė rinkliava dėl 59.1 ir (ar) 59.2 papunkčiuose numatytų aplinkybių, permoka įskaitoma į būsimą Vietinės rinkliavos mokėjimą, išskyrus atvejus, kai Vietinės rinkliavos mokėtojas išbraukiamas iš Registro arba yra gautas prašymas dėl permokos grąžinimo, išskyrus 62 punkte numatytą atvejį. Esant Vietinės rinkliavos mokėtojo prašymui dėl Vietinės rinkliavos permokos grąžinimo, permoka grąžinama per 30 kalendorinių dienų nuo prašymo pateikimo Administratoriui dienos.

65.	Vietinės rinkliavos permoka ar Vietinės rinkliavos įmoka grąžinama per 30 kalendorinių dienų nuo rašytinio prašymo grąžinti permoką gavimo datos.

66. Vietinė rinkliava gali būti priskaityta ar perskaičiuota ne daugiau kaip už einamuosius ir 3 (trejus) praėjusius metus.

67.	Tuo atveju, kai rašytinis prašymas arba komisijos sprendimas gautas po gruodžio 1 dienos, Vietinės rinkliavos permoka grąžinama kitais kalendoriniais metais iki vasario 1 dienos.

68.	Administratorius turi teisę be Vietinės rinkliavos mokėtojo prašymo perversti į Savivaldybės biudžeto sąskaitą klaidingai sumokėtas kitoms savivaldybėms Vietinės rinkliavos sumas, kai pagal Vietinės rinkliavos mokėjimo duomenis galima identifikuoti savivaldybių įmokas. Šie mokėjimai daromi pagal Administratoriaus nustatytą tvarką.

69.	Vietinė rinkliava sumokama į Administratoriaus surenkamąją sąskaitą, kuri skirta tik Savivaldybės fizinių ir juridinių asmenų Vietinės rinkliavos įmokoms surinkti.

70.	Administratorius perveda surinktas Vietinės rinkliavos įmokas į Savivaldybės biudžeto sąskaitą. Pasibaigus ketvirčiui iki kito mėnesio 15 dienos Administratorius Savivaldybės administracijai pateikia pažymą apie praėjusio ketvirčio surenkamosios sąskaitos pajamų suminę apyvartą ir nuo metų pradžios.

71.	Administratorius (pagal sudarytą sutartį tarp Šilalės rajono savivaldybės administracijos ir Tauragės RATC) už kiekvieną praėjusį mėnesį iki kito mėnesio 15 dienos pateikia Savivaldybės administracijai komunalinių atliekų tvarkymo aktą, kuriame yra nurodomas per praėjusį mėnesį sutvarkytas Savivaldybės teritorijoje surinktų komunalinių atliekų kiekis. Kartu pateikiama PVM sąskaita-faktūra, kuri apmokama iki einamojo mėnesio 30 dienos, Savivaldybės biudžete turimomis Vietinės rinkliavos lėšomis.

72.	Administratorius, atlikęs Vietinės rinkliavos skaičiavimus, iki kiekvienų kalendorinių metų sausio 31 dienos pateikia Savivaldybės administracijai ataskaitą apie priskaičiuotą ir surinktą Vietinę rinkliavą, susidariusią nepriemoką per praėjusius metus, taip pat gautas lėšas iš Savivaldybės biudžetinės sąskaitos Vietinei rinkliavai surinkti.

73.	Administratorius tvirtina Savivaldybei teikiamų pažymų formas, sutartis, terminus ir kitus būtinus rekvizitus Vietiniai rinkliavai tinkamai administruoti.

74.	Vietinės rinkliavos rinkimą kontroliuoja Savivaldybės kontrolierius.

IX SKYRIUS

VIETINĖS RINKLIAVOS MOKĖTOJŲ TEISĖS, PAREIGOS ir ATSAKOMYBĖ

75.	Vietinės rinkliavos mokėtojų teisės:

75.1. susipažinti su duomenimis apie juos, sukauptais Registre, bei pagrindine informacija, susijusia su Vietinės rinkliavos dydžiais, jų nustatymu ir komunalinių atliekų tvarkymo sąnaudomis;

75.2. pateikus patvirtinančius dokumentus reikalauti, kad Administratorius pakeistų ar patikslintų apie juos Registre sukauptus duomenis, jei tokie duomenys yra neteisingi, netikslūs ar neišsamūs;

75.3. teikti apeliaciją ir reikalauti patikslinti netinkamai apskaičiuotas Vietinės rinkliavos įmokas;

75.4. Administratoriui pateikti raštinį prašymą, gauti Mokėjimo pranešimus pagal nuolatinę gyvenamąją vietą ar kitu prašyme nurodytu adresu;

75.5. pasikeitus nekilnojamojo turto savininkui kreiptis su prašymu patikslinti Vietinės rinkliavos dydį per 30 kalendorinių dienų nuo nekilnojamojo turto nuosavybės teisės pasikeitimo.

76.	Vietinės rinkliavos mokėtojo pareigos:

76.1. mokėti Savivaldybės tarybos nustatytus Vietinės rinkliavos dydžius, pagal gautą Mokėjimo pranešimą, šių Nuostatų nustatytais terminais;

76.2. Administratoriaus prašymu pateikti visus duomenis, reikalingus Vietinės rinkliavos dydžiams nustatyti;

76.3. perleidžiant nekilnojamąjį turtą informuoti naują savininką (naudotoją) apie prievolės mokėti Vietinę rinkliavą įvykdymą, o naujas savininkas (naudotojas) turi informuoti Administratorių apie prievolės pradžią ar pasikeitimą raštu per 30 kalendorinių dienų;

76.4. negavus Mokėjimo pranešimo per 30 kalendorinių dienų nuo Vietinės rinkliavos mokėjimo pradžios kreiptis į Administratorių.

77.	Vietinės rinkliavos mokėtojai, nepateikę duomenų ar pateikę neteisingus duomenis Vietinės rinkliavos nustatymui, laiku nemokantys Vietinės rinkliavos, pažeidžia šiuos Nuostatus bei kitus atliekų tvarkymą reglamentuojančius teisės aktus ir už tai atsako Lietuvos Respublikos įstatymų nustatyta tvarka.

X SKYRIUS

VIETINĖS RINKLIAVOS LENGVATOS

78.	Vietinės rinkliavos lengvatas nustato ir taiko Savivaldybės taryba atskiru sprendimu.

79.	Suteikiamos Vietinės rinkliavos lengvatos yra kompensuojamos iš kitų Savivaldybės biudžeto lėšų.

XI SKYRIUS

VIETINĖS RINKLIAVOS ĮMOKŲ PANAUDOJIMAS

80.	Vietinės rinkliavos įmokos naudojamos apmokėti išimtinai komunalinių atliekų tvarkymo sistemos sąnaudas, Vietinės rinkliavos administravimo, visuomenės švietimo komunalinių atliekų tvarkymo klausimais išlaidoms padengti ir kitoms priemonėms, numatytoms Savivaldybės ir regiono atliekų tvarkymo plane, įgyvendinti.

XII SKYRIUS

BAIGIAMOSIOS NUOSTATOS

81.	Administratorius yra atsakingas už šių Nuostatų vykdymą, Vietinės rinkliavos dydžių rinkliavos mokėtojams apskaičiavimo teisingumą bei savalaikį mokėjimo pranešimų pateikimą rinkliavos mokėtojams.

82.	Šių nuostatų vykdymą kontroliuoja Savivaldybės administracijos direktorius ir jo įgalioti asmenys.

83.	Nuostatai keičiami Savivaldybės tarybos sprendimu.

84.	Vietinės rinkliavos administravimo veiksmai, nereglamentuoti šiuose Nuostatuose, atliekami vadovaujantis Lietuvos Respublikos įstatymais bei kitais teisės aktais.

85.	Ginčai dėl Vietinės rinkliavos nagrinėjami Lietuvos Respublikos įstatymų nustatyta tvarka.

___________________________

Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatų

1 priedas

VIETINĖS RINKLIAVOS DYDŽIAI

Nekilnojamo turto objektų kategorijos	Vietinės rinkliavos pastovioji dalis	Vietinės rinkliavos kintamoji dalis
Parametras	Rinkliavos dydis, metams	Parametras	Rinkliavos dydis, metams
Gyvenamosios paskirties objektai (individualūs namai)	NT objekto plotas	0,40	Eur/1 m2	Gyventojų skaičius	20,74	Eur/1 gyvent.
Gyvenamosios paskirties objektai (butai)	NT objekto plotas	0,40	Eur/1 m2	Gyventojų skaičius	24,07	Eur/1 gyvent.
Viešbučių paskirties objektai	NT objekto plotas	0,34	Eur/1 m2	NT objekto plotas	0,69	Eur/1 m2
Administracinės paskirties objektai	NT objekto plotas	0,29	Eur/1 m2	NT objekto plotas	0,49	Eur/1 m2
Prekybos paskirties objektai	NT objekto plotas	0,34	Eur/1 m2	NT objekto plotas	0,58	Eur/1 m2
Paslaugų paskirties objektai	NT objekto plotas	0,34	Eur/1 m2	NT objekto plotas	0,48	Eur/1 m2
Maitinimo paskirties objektai	NT objekto plotas	0,34	Eur/1 m2	NT objekto plotas	0,87	Eur/1 m2
Transporto (tame tarpe garažai, išskyrus individualių (bendrijų) garažus) paskirties objektai	NT objekto plotas	0,09	Eur/1 m2	NT objekto plotas	0,44	Eur/1 m2
Individualių (bendrijų) garažų paskirties objektai	NT objektų skaičius	1,64	Eur/1 objekt.	NT objektų skaičius	3,35	Eur/1 objekt.
Gamybos, pramonės paskirties objektai	NT objekto plotas	0,09	Eur/1 m2	NT objekto plotas	0,55	Eur/1 m2
Sandėliavimo paskirties objektai
iki 100 m2	NT objektų skaičius	7,96	Eur/1 objekt.	NT objektų skaičius	15,17	Eur/1 objekt.
nuo 100 iki 500 m2	NT objektų skaičius	32,38	Eur/1 objekt.	NT objektų skaičius	61,70	Eur/1 objekt.
nuo 500 iki 2000 m2	NT objektų skaičius	63,02	Eur/1 objekt.	NT objektų skaičius	120,08	Eur/1 objekt.
virš 2000 m2	NT objektų skaičius	101,22	Eur/1 objekt.	NT objektų skaičius	192,86	Eur/1 objekt.
Kultūros paskirties objektai	NT objekto plotas	0,18	Eur/1 m2	NT objekto plotas	0,10	Eur/1 m2
Mokslo paskirties objektai	NT objekto plotas	0,18	Eur/1 m2	NT objekto plotas	0,14	Eur/1 m2
Gydymo paskirties objektai	NT objekto plotas	0,42	Eur/1 m2	NT objekto plotas	0,22	Eur/1 m2
Poilsio paskirties objektai	NT objekto plotas	0,34	Eur/1 m2	NT objekto plotas	0,39	Eur/1 m2
Sporto paskirties objektai	NT objekto plotas	0,18	Eur/1 m2	NT objekto plotas	0,24	Eur/1 m2
Religinės paskirties objektai	NT objekto plotas	0,07	Eur/1 m2	NT objekto plotas	0,26	Eur/1 m2
Specialiosios paskirties objektai	NT objekto plotas	0,07	Eur/1 m2	NT objekto plotas	0,52	Eur/1 m2
Sodų paskirties objektai	NT objektų skaičius	5,40	Eur/1 objekt.	NT objektų skaičius	9,39	Eur/1 objekt.
Žemės ūkio paskirties objektai
iki 100 m2	NT objektų skaičius	2,99	Eur/1 objekt.	NT objektų skaičius	6,53	Eur/1 objekt.
nuo 100 iki 500 m2	NT objektų skaičius	10,98	Eur/1 objekt.	NT objektų skaičius	23,99	Eur/1 objekt.
nuo 500 iki 2000 m2	NT objektų skaičius	20,79	Eur/1 objekt.	NT objektų skaičius	45,44	Eur/1 objekt.
virš 2000 m2	NT objektų skaičius	36,96	Eur/1 objekt.	NT objektų skaičius	80,79	Eur/1 objekt.
Kiti objektai	NT objekto plotas	0,15	Eur/1 m2	NT objekto plotas	0,48	Eur/1 m2
Netinkami naudojimui objektai	NT objektų skaičius	5	Eur/1 objekt.	-	-

Vietinės rinkliavos kintamoji dedamoji nekilnojamo turto objektams, kurie naudojasi individualiais konteineriais:

 1,91 Eur už 120 l talpos konteinerio ištuštinimą.

 3,82 Eur už 240 l talpos konteinerio ištuštinimą.

 12,27 Eur už 770 l talpos konteinerio ištuštinimą.

 17,54 Eur už 1100 l talpos konteinerio ištuštinimą.

Vietinės rinkliavos kintamoji dedamoji laikinų statinių naudotojams, renginių ar projektų įgyvendintojams (kai sukuriamos atliekos nėra siejamos su NT objekto):

 3,19 Eur už 120 l talpos konteinerio ištuštinimą.

 6,38 Eur už 240 l talpos konteinerio ištuštinimą.

 20,46 Eur už 770 l talpos konteinerio ištuštinimą.

 29,23 Eur už 1100 l talpos konteinerio ištuštinimą.

___________________________

Šilalės rajono savivaldybės vietinės rinkliavos už

komunalinių atliekų ir komunalinėms atliekoms

nepriskiriamų buityje susidarančių atliekų tvarkymą

nuostatų 2 priedas

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Šilalės rajono savivaldybės Vietinės rinkliavos Administratoriui

PRAŠYMAS

Atleisti nuo kintamos VIETINĖS RINKLIAVOS DEDAMOSIOS mokĖjimo

20 m. d. Šilalės raj.

Vadovaudamasis Šilalės rajono savivaldybės tarybos 2025 m. d. sprendimu Nr. T1- patvirtintais Šilalės rajono savivaldybės Vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatais:

Informuoju, kad man nuosavybės teise priklausančiame nekilnojamojo turto objekte, esančiame adresu <įrašyti adresą>, bendras plotas - <įrašyti skaičių> m2, nekilnojamojo turto registro išraše pateiktas pastato unikalus Nr. <įrašyti >, laikotarpiu nuo 20 m. .................... ....d. iki 2017 m. .................... .......d. nebus gyvenama arba jame nebus vykdoma ūkinė veikla bei iš jo nebus surenkamos komunalinės atliekos. Prašau nurodytu laikotarpiu atleisti mane nuo kintamos Vietinės rinkliavos dedamosios mokėjimo už įvardintą nekilnojamojo turto objektą.

Pateikiu turto nenaudojimą įrodančius dokumentus ir duomenis:

PRIDEDAMA:

1.	Pažyma iš UAB ESO, kad nekilnojamojo turto objekte per prašomą laikotarpį nesunaudota daugiau kaip 45 kWh elektros energijos.

2.	Seniūnijos išduota ir seniūno patvirtinta pažyma, kad per nurodomą laikotarpį, nekilnojamojo turto objekte negyvenama arba jame nevykdoma ūkinė veikla.

3.	<kita informacija>.

Įsipareigoju pasibaigus atleidimo nuo kintamos Vietinės rinkliavos dedamosios laikotarpiui pateikti atnaujintus skaitliukų parodymus.

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas, kad Administratorius turi teisę patikrinti prašyme pateiktų duomenų teisingumą.

Patvirtinu, jog prašyme nurodytoms aplinkybėms pasikeitus nedelsiant, bet ne vėliau kaip per 30 kalendorinių dienų, raštu pranešiu apie pasikeitimus.

(Atliekų turėtojo vardas pavardė, parašas)

Šilalės rajono savivaldybės vietinės rinkliavos už

komunalinių atliekų ir komunalinėms atliekoms

nepriskiriamų buityje susidarančių atliekų tvarkymą

nuostatų 3 priedas

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Šilalės rajono savivaldybės Vietinės rinkliavos Administratoriui

PRAŠYMAS

Atleisti nuo VIETINĖS RINKLIAVOS kintamos DEDAMOSIOS

20 m. d. Šilalės raj.

Vadovaudamasis Šilalės rajono savivaldybės tarybos 20 m. d. sprendimu Nr. T1- patvirtintais Šilalės rajono savivaldybės Vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatais:

Informuoju, kad man nuosavybės teise priklausančiame nekilnojamo turto objekte, esančiame adresu <įrašyti adresą>, bendras plotas - <įrašyti skaičių> m2, nekilnojamo turto registro išraše pateiktas pastato unikalus Nr. <įrašyti >, negyvenama arba jame nevykdoma ūkinė veikla visus praėjusius metus ir laikotarpiu nuo 20 m. .......................d. iki 20 m. .........................d. šio nekilnojamo turto objektu nebus naudojamasi ir iš jo nebus surenkamos komunalinės atliekos. Prašau nurodytam laikotarpiui atleisti mane nuo Vietinės rinkliavos dedamosios kintamos mokėjimo už įvardintą nekilnojamojo turto objektą

Pateikiu turto nenaudojimą įrodančius dokumentus ir duomenis:

PRIDEDAMA:

1.	Pažyma iš UAB ESO, kad nekilnojamojo turto objekte per nurodomą laikotarpį nesunaudota daugiau kaip 180 kWh elektros energijos.

2.	Seniūnijos išduota ir seniūno patvirtinta pažyma, kad per nurodomą laikotarpį, nekilnojamo turto objekte negyvenama arba jame nevykdoma ūkinė veikla.

3.	<kita informacija>.

Įsipareigoju pasibaigus atleidimo nuo kintamos Vietinės rinkliavos dedamosios laikotarpiui pateikti atnaujintus skaitliukų parodymus.

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas, kad Administratorius turi teisę patikrinti prašyme pateiktų duomenų teisingumą.

Patvirtinu, jog prašyme nurodytoms aplinkybėms pasikeitus nedelsiant, bet ne vėliau kaip per 30 kalendorinių dienų, raštu pranešiu apie pasikeitimus.

(Atliekų turėtojo vardas pavardė, parašas)

Šilalės rajono savivaldybės vietinės rinkliavos už

komunalinių atliekų ir komunalinėms atliekoms

nepriskiriamų buityje susidarančių atliekų tvarkymą

nuostatų 4 priedas

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Šilalės rajono savivaldybės Vietinės rinkliavos Administratoriui

PRAŠYMAS

Dėl Nekilnojamo turto objekto įtraukimo į netinkamų naudoti ir / ar nenaudojamų nekilnojamo turto objektų kategoriją

20 m. d. Šilalės raj.

Vadovaudamasis Šilalės rajono savivaldybės tarybos 20 m. d. sprendimu Nr. T1- patvirtintais Šilalės rajono savivaldybės Vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatais:

Tvirtinu, kad man nuosavybės teise priklausantis nekilnojamojo turto objektas, esantis adresu <įrašyti adresą>, bendras plotas - <įrašyti skaičių> m2, nekilnojamo turto registro išraše pateiktas pastato unikalus Nr. <įrašyti >, yra netinkamas naudoti pagal paskirtį.

Deklaruoju, kad aukščiau nurodytame nekilnojamo turto objekte jokia veikla nevykdoma, negali būti vykdoma ir nebus vykdoma bei pateikiu tai įrodančius dokumentus:

PRIDEDAMA:

1.	Priešgaisrinės apsaugos ir gelbėjimo departamento prie Vidaus reikalų ministerijos Tauragės apskrities priešgaisrinės gelbėjimo tarnybos pažyma (jeigu nekilnojamo turto objektas yra sudegęs).

2.	Statinio (–ių) techninės priežiūros patikrinimo aktas (jeigu nekilnojamo turto objektas yra netinkamas naudoti/gyventi ar fiziškai sunaikintas).

3.	<kita informacija>.

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas, kad Administratorius turi teisę patikrinti prašyme pateiktų duomenų teisingumą.

Patvirtinu, jog prašyme nurodytoms aplinkybėms pasikeitus nedelsiant, bet ne vėliau kaip per 30 kalendorinių dienų, raštu pranešiu apie pasikeitimus.

(Atliekų turėtojo vardas pavardė, parašas)

Šilalės rajono savivaldybės vietinės rinkliavos už

komunalinių atliekų ir komunalinėms atliekoms

nepriskiriamų buityje susidarančių atliekų tvarkymą

nuostatų 5 priedas

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Šilalės rajono savivaldybės Vietinės rinkliavos Administratoriui

NEKILNOJAMOJO TURTO PLOTO / PASKIRTIES TIKSLINIMO

DEKLARACIJA

20 m. d. Šilalės raj.

Vadovaudamasis Šilalės rajono savivaldybės tarybos 20 m. d. sprendimu Nr. T1- patvirtintais Šilalės rajono savivaldybės Vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatais:

Tvirtinu, kad nekilnojamojo turto objekto plotas / faktiškai naudojama paskirtis:

Eil. Nr.	Pastato adresas	Pastato unikalus Nr. nekilnojamo turto registro išraše	Pastato (patalpų) paskirtis nekilnojamo turto registro išraše	Pastato (patalpų) faktiškai naudojama paskirtis

Paskirtis	Plotas, m2	Paskirtis	Plotas, m2

Sutinku, kad Vietinės rinkliavos Administratorius vykdytų patikras nekilnojamojo turto objekte(-uose), kurių paskirtis tikslinama pagal faktiškai naudojamą.

PRIDEDAMA:

1.	Patalpų eksplikacija.

2.	Nekilnojamo turto registro išrašas.

(Atliekų turėtojo vardas pavardė, parašas)

Šilalės rajono savivaldybės vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatų

6 priedas

_______________________________________

(patalpų adresas, patalpų savininko (valdytojo) vardas, pavardė)

________________________________________________________________

(adresas korespondencijai, telefono Nr., elektroninio pašto adresas)

Šilalės rajono savivaldybės Vietinės rinkliavos Administratoriui

ASMENŲ SKAIČIAUS GYVENAMAJAME BŪSTE AR INDIVIDUALIAME GYVENAMAJAME NAME

DEKLARACIJA

20 m. d. Šilalės raj.

Vadovaudamasis Šilalės rajono savivaldybės tarybos 20 m. d. sprendimu Nr. T1- patvirtintais Šilalės rajono savivaldybės Vietinės rinkliavos už komunalinių atliekų ir komunalinėms atliekoms nepriskiriamų buityje susidarančių atliekų tvarkymą nuostatais:

Tvirtinu, kad man nuosavybės teise priklauso gyvenamosios paskirties nekilnojamojo turto objektas , esantis adresu <įrašyti adresą>, bendras plotas - <įrašyti skaičių> m2

Deklaruoju, kad aukščiau nurodytame objekte faktiškai gyvena šie asmenys (patalpų savininkas įrašomas 1 eilutėje) ir pateikiu tai įrodančius dokumentus:

Eil. Nr.	Vardas, pavardė	Asmens duomenys	Papildomi duomenys
1
2
3

PRIDEDAMA:

1.	Pažyma apie nurodytame nekilnojamojo turto objekte gyvenančius asmenis.

2.	Pažyma apie nurodytame nekilnojamojo turto objekte deklaruotus, tačiau negyvenančius asmenis.

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas kad Administratorius turi teisę patikrinti deklaracijoje pateiktų duomenų teisingumą.

Patvirtinu, jog deklaracijoje nurodytoms aplinkybėms pasikeitus nedelsiant, bet ne vėliau kaip per 10 kalendorinių dienų, raštu pranešiu apie pasikeitimus.

(Atliekų turėtojo vardas pavardė, parašas)